ประกาศเจ้าพนักงานจราจรจังหวัดอุทัยธานี เรื่อง กำหนดอัตราความเร็วของรถในทาง ในเขตพื้นที่อำเภอเมืองอุทัยธานี จังหวัดอุทัยธานี
ประกาศเจ้าพนักงานจราจรจังหวัดอุทัยธานี
เรื่อง
กำหนดอัตราความเร็วของรถในทาง ในเขตพื้นที่อำเภอเมืองอุทัยธานี จังหวัดอุทัยธานี
 

ด้วยคณะอนุกรรมการจัดระบบการจราจรทางบกจังหวัดอุทัยธานี
ได้มีมติที่ประชุมเมื่อวันที่ ๑๖ สิงหาคม ๒๕๖๐ ณ ห้องประชุมสะแกกรัง ชั้น ๕ ศาลากลางจังหวัดอุทัยธานี
คัดเลือกถนนที่มีความเสี่ยงต่อการเกิดอุบัติเหตุทางถนน ในพื้นที่จังหวัดอุทัยธานี
เพื่อกำหนดความเร็วที่เหมาะสมกับพื้นที่ชุมชน
และให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดอุทัยธานี
ให้เป็นถนนต้นแบบนำร่องของจังหวัดอุทัยธานี
ในการควบคุมความเร็วของรถแต่ละประเภทไม่เกินอัตราความเร็วตามที่คณะอนุกรรมการจัดระบบจราจรทางบกจังหวัดอุทัยธานีกำหนดดังนี้
- ทางหลวงหมายเลข ๓๓๓ จุดเริ่มต้นตั้งแต่
สามแยกหน้าสำนักงานขนส่งจังหวัดอุทัยธานี ตำบลน้ำซึม อำเภอเมืองฯ จังหวัดอุทัยธานี
ถึงหน้าโรงเรียนอุทัยวิทยาคม ตำบลสะแกกรัง อำเภอเมืองฯ จังหวัดอุทัยธานี
(ตอนการุ้ง - อุทัยธานี กิโลเมตรที่ ๑๖๕ + ๒๐๐  ๑๖๖ + ๐๗๓
และตอน อุทัยธานี - สะพานข้ามแม่น้ำเจ้าพระยา กิโลเมตรที่ ๑๖๖ + ๐๗๓ - ๑๗๐ + ๘๕๕)
สำหรับรถทุกประเภท รวมระยะทางประมาณ ๔.๕๐ กิโลเมตร

ฉะนั้น เพื่อให้เกิดความปลอดภัยของผู้ใช้รถใช้ถนน
และลดความเสี่ยงต่อการเกิดอุบัติเหตุจราจร อาศัยอำนาจตามความในมาตรา ๖๗ และมาตรา
๑๓๙ (๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่
๕๒๙/๒๕๕๕ ลงวันที่ ๗ กันยายน พ.ศ. ๒๕๕๕ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒
จึงออกประกาศเจ้าพนักงานจราจรจังหวัดอุทัยธานี ดังนี้

ข้อ ๑ ออกกำหนดอัตราความเร็วของรถทุกประเภทในเส้นทางหลวงหมายเลข
๓๓๓ จุดเริ่มต้นตั้งแต่ สามแยกหน้าสำนักงานขนส่งจังหวัดอุทัยธานี ตำบลน้ำซึม
อำเภอเมืองฯ จังหวัดอุทัยธานีถึงหน้าโรงเรียนอุทัยวิทยาคม
ตำบลสะแกกรัง อำเภอเมืองฯ จังหวัดอุทัยธานี (ตอนการุ้ง  อุทัยธานี กิโลเมตรที่ ๑๖๕ +
๒๐๐ - ๑๖๖ + ๐๗๓ และตอน อุทัยธานี - สะพานข้ามแม่น้ำเจ้าพระยา
กิโลเมตรที่ ๑๖๖ + ๐๗๓ - ๑๗๐ + ๘๕๕) สำหรับรถทุกประเภท รวมระยะทางประมาณ ๔.๕๐
กิโลเมตร

ข้อ ๒ กำหนดอัตราความเร็วในพื้นที่ชุมชนของรถแต่ละประเภทในทางตามพระราชบัญญัติจราจรทางบก
พ.ศ. ๒๕๒๒ ตามเส้นทางในข้อ ๑ ดังต่อไปนี้
(๑) รถบรรทุกที่มีน้ำหนักรถ รวมทั้งน้ำหนักบรรทุกเกิน
๑,๒๐๐ กิโลกรัม หรือรถบรรทุกคนโดยสาร ให้ใช้ความเร็วไม่เกิน
๕๐ กิโลเมตรต่อชั่วโมง
(๒) รถยนต์อื่น นอกเหนือจากที่ระบุไว้ใน (๑)
ขณะที่ลากจูงรถพ่วง รถยนต์บรรทุกที่มีน้ำหนักรถ รวมทั้งน้ำหนักบรรทุกเกิน ๑,๒๐๐ กิโลกรัม หรือรถยนต์สามล้อ ใหใช้ความเร็วไม่เกิน ๔๕
กิโลเมตรต่อชั่วโมง
(๓) รถยนต์อื่น นอกเหนือจากรถที่ระบุไว้ใน
(๑) และ (๒) หรือรถจักรยานยนต์ ให้ใช้ความเร็วไม่เกิน
๕๐ กิโลเมตรต่อชั่วโมง

ข้อ ๓[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๔ ประกาศ ข้อบังคับ หรือระเบียบใดที่ขัด
หรือแย้งกับประกาศฉบับนี้ ให้ยกเลิกการบังคับใช้เป็นการชั่วคราว
โดยให้ใช้ประกาศฉบับนี้แทน


ประกาศ ณ วันที่ ๑๙ กันยายน พ.ศ. ๒๕๖๐
พลตำรวจตรี บัญชา ปั้นประดับ
ผู้บังคับการตำรวจภูธรจังหวัดอุทัยธานี
เจ้าพนักงานจราจรจังหวัดอุทัยธานี
พรวิภา/อัญชลี/จัดทำ
๒๐
พฤศจิกายน ๒๕๖๐

นุสรา/ตรวจ
๓๑
สิงหาคม ๒๕๖๑

[๑] ราชกิจจานุเบกษา
เล่ม ๑๓๔/ตอนพิเศษ ๒๗๙ ง/หน้า ๑๕/๑๕ พฤศจิกายน ๒๕๖๐